Den Vest-Sjællandske Avis, 1828-02-16
Det er at beklage at imedens saamange Gienstande hvilke ere saa vigtige for begge Staters venskabelige Forhold, ere blevne saavidt bielagte, at dog imidlertid begge Staters Synsmaade angaaende Handelsforbindelsen imellem de forenede Stater og de Brittiske Colonier, ikke have paa samme Maade nærmet sig til en venskabelig Bielæggelse. J Begyndelsen af den sidste Session blev det pludselig og uventet Nordamerikanerne forbudt fra den Brittiske Regierings Side at indløbe med de forenede Staters Skibe i nogen Brittisk Colonie Havn, med Undtagelse af dem som grændse umiddelbart til de forenede Staters Distrikt. Ved den venskabelige Forhandling, som var en Følge af disse Forholdsregler, da disse havde en skadelig Jndflydelse paa de forenede Staters Jnterresse og altsaa gav Anledning til Forestillinger fra vor Side, blev deres Retfærdiggiørelse bygget paa forskiellige Principer. Den Omstændighed at manikke med behørig Beredvillighed, havde modtaget og øieblikkeligen rettet sig efter de Tilbud, som vare gjorte i en Parlamentsakt, hvorved Coloniernes Havne bleve aabnede under visse Betingelser blev tilskrevet en Tilbagekomst til det gamle længst indførte Colonial Monopol system. Siden er det bleven hentydet paa, at den nyeste Udelukkelse er en Følge af Utilfredshed overden Omstændighed, at en ældre Parlamentsakt af 1822 ifølge hvilken visse Coloniers Havne vare blevne aabnede for de f. St. Skibe under strenge og trykkende Jndskrænkninger, ikke var bleven giengieldet ved at tillade Skibe fra de Brittiske Colonier med deres Ladninger at indløbe i de forenede Staters Havne uden nogen Jndskrænkning eller Forskiel. J hvad der saa har givet Anledning til dette Forbud har dog den Brittiske Regiering, hverken ved Underhandlinger eller ved passende legislative Foranstaltninger yttret Tilbøielighed til at tage dem tilbage, tog man har givet os lydeligt at forstaae, at man ikke har holdt de Concessioner som ere tilstaaede i nogen af de Biller, som ere blevne forelagte Kongressen til Overveielse siden den sidste Session, for tilstrækkelige til at kunne giengielde dem ved nogen Formildelse i det Brittiske Forbud. Det er een af de Ubehageligheder, som ere uadskilleligt forbundne med Forsøget paa at bielægge Jnterresser af dette Slags ved Love, som udstædes af forskiellige Partier, at da ingen af dem formaaer at indsee hvad der kunde være fyldestgiørende for den anden Part, at da for detmeste udkommer en Akt, som er udfærdiget i den oprigtige og angivne Hensigt at bevirke en venskabelig Udsøning og som dog aldeles ikke stemmer overeens med det andet Parties Forventninger og lader begges Forhaabninger blive utilfredsstillede. Efterat Kongressens Session var tilendebragt uden nogen Akt over denne Gienstand blev den 17de Marts 1827 udstædet en Proclamation i hvilken det blev tilkiendegivet, at al Handel og Forbindelse imellem de forenede Stater og visse nævnede Brittiske Coloniehavne, som havde været tilladt ifølge den Brittiske Parlamentsakt var bleven forbudt. Den nærværende Tilstand, af denne for begge Nationer saa nyttige Handel er af den Beskaffenhed, at naar man undtager en meget kort Tid, saa kan den hverken føres med den ene eller med den anden Nations Skibe. Den Brittiske Regiering har ikke allene afviist al Underhandling om denne Gienstand, men har endog spærret Veien til al videre Underhandling ved det Princip, som den har opstillet desangaaende. Det vilde ikke godt kunne bestaa med de forenede Staters Agtelse for sig selv at egen Tilskyndelse at attraae Gunstbeviisninger, eller at betragte det som Gunstbeviisning, hvorfor et tilstrækkeligt Æqvivalent forlanges. Det maa overlades begge Regieringer at bestemme om Handelen paa nye skal aabnes ved Akter fra begge Staters Legislatur. Jmidlertid er det dog tilfredsstillende at kunne anmelde, at naar man fratager de Ubehageligheder, som fremkomme at Forstyrrelsen af de sædvanlige Handelsveie, saa har dog hverken de forenede Staters Handel Skibsfart eller Jndtægter lidt noget Tab og heller ikke har man nogen Grund til at frygte nogen videre betydelig Skade af det giensidige Handelsforbud. Vor Forhold med de øvrige Europæiske Søe og Handelsnationer vedvare med ubetydelige Forandringer. Siden alle ulige Afgifter af de foreenede Staters Skibe, saavelsom af de Franskes have ophørt i begge Stater siden Conventionen af 1824 saa har vor Handel med den Franske Nation tiltaget og tiltager bestandig meere. Frankerige har viist sig tilbøielig til at fornye disse Underhandlinger og vi have erklæret os villige til at modtage dette Tilbud for at udvide Underhandlingerne paa andre Gienstande hvorved en god Forstaaelse kunde være gavnlig for begge Partiers Jnterresser. Begyndelsen til de politiske Forbindelser imellem de forenede Stater og Frankerige udspringe fra det første Aar af vor Uafhængighed. Erindringen om denne Forbindelse er indflettet i Erindringen om den hæderfulde Kamp for vor Nationale Existence. Er den ogsaa siden den Tid bleven af og til svækket, saa kan den dog aldrig tabe sig af vor Hukommelse, og vi ville betragte det Øieblik med inderlig Glæde i hvilket en ligesaa venskabelig Erindring vilde yttre sig fra Frankerigs Side. De foreenede Staters Ministre, have nyelig igien gjort et Forsøg paa at udvirke hos den Franske Regiering, at den vil tage Hensyn paa saamange af vore Medborgeres billige Fordringer, og forskaffe disse en Godtgiørelse for de Tab, som de for længe siden have lidt, hvilke Tab tildeels ere erkiendte uden Modsigelse, og som alle ere ifølge enhver Retsgrundsætning berettigede til at underkastes en upartisk Prøvelse. Det nyeste Forslag til den Franske Regiering gik ud paa at underkaste den Gienstand, som hidintil havde været i Veien for at tage Hensyn derpaa en Monarks Voldgiftskiendelse; som var venskabelig findet imod begge Stater; men der er endnu ikke blevet givet noget afgiørende Svar paa dette Tilbud, imidlertid vil dog det ædelmodige og hæderlige Sindelag, hvori Frankerige altid har sat sin Stolthed og sin Hæder tilsidst dog ikke tillade at tilintetgjøre deres Fordringer, som uskyldigviis have lidt Skade, og at forkaste dem eene og allene af den Grund, at man besidder Magten til at kunne giøre det. (Fortsættes)